Euroopa Liitu saabumisel või sealt lahkumisel ei pea kaasasolevat sularaha deklareerima, kui summa ei ületa 10 000 eurot (või samas väärtuses muud valuutat või vara). Eespool nimetatust suurema sularahasumma puhul tuleb see kindlasti tollis deklareerida. Sularahakontrolli    eesmärk on võidelda rahapesu ja muu kriminaalse tegevuse vastu. Mõned liikmesriigid kohaldavad sularahakontrolli ka ELi liikmesriikide vahelistel piiridel.